Za pobožnog Hindusa,
Šiva je stvarno biće koje je živelo sa nama.
Šiva se spustio
iz ovih gradova na nebeskom svodu.
On je vođa grupe vanzemaljaca.
Šiva je bio sila neverovatno dobrog,
ali takođe i sila nezamislivog razaranja.
Rečeno je da ima svoj trozubac
kojim je mogao da uništi sve na svom putu.
U tradiciji hinduizma,
sila uništenja je neophodna da bi se omogućilo stvaranje.
I možda će Šiva biti taj
koji će odrediti budućnost ljudske rase.
Od praskozorja civilizacije,
ljudski rod je zahvaljivao za svoje početke bogovima
i drugim posetiocima sa zvezda.
Šta ako je to tačno?
Da li su vanzemaljska bića
zaista pomogla u oblikovanju naše istorije?
I ako je tako, da li će sudbinu čovečanstva
odrediti Šiva uništitelj?
# Drevni vanzemaljci 11x15 # Šiva uništitelj Datum originalnog emitovanja: 2. septembar 2016.
Indija.
Površine preko 3 miliona kvadratnih kilometara,
ona je sedma po veličini na svetu.
Sa 1,3 milijarde stanovnika,
ona je druga po brojnosti.
Približno 80% Indijaca pripada hinduističkoj veri,
najstarijoj živoj religiji,
koja datira najkasnije oko 2 hiljade godina pre Hrista.
Za hinduistu njegovi bogovi nisu mitološka,
već stvarna bića,
koja su svojevremeno bila prisutna ovde na Zemlji.
Ovi brojni bogovi i boginje imaju različite priče,
različite energije
i različite principe koje predstavljaju.
Za mnoge hinduiste bogovi su potpuno stvarni.
Oni postoje u fizičkom obliku,
iako nisu uvek vidljivi.
Uopšte, u poređenju sa Zapadnim sistemima verovanja,
čulna realnost bogova je mnogo jača u Indiji.
Odrastao sam kao hinduista u pravovernoj hinduističkoj porodici,
i stoga znam sve Vede i epove.
Znate, pročitao sam ih stotinama puta.
Hinduista veruje da su bogovi sišli sa neba.
On veruje da
ove priče nisu mit po sebi.
One su istorijski zapisi,
i zato se one ustvari nazivaju „itihasa“--
što znači „istorija“.
Dok tradicija judeo-hrišćanstva
Boga prikazuje kao svemoguće biće,
u tekstovima Veda,
Hindu bogovi se često oslanjaju na tehnologiju.
Ovo je navelo teoretičare o drevnim astronautima da postave pitanje:
da li je moguće da ovi verski tekstovi
ne opisuju samo susrete sa božanskim,
nego i sa vanzemaljskim bićima?
Zapadnjački misaoni sklop je različit od indijskog,
gde oni prihvataju ideju o vanzemaljskim bićima.
Priča o Mahabharati u hinduizmu
je puna navoda
na ono što se čini da je vanzemaljska tehnologija.
Tu se nalaze leteća vozila.
Takođe postoji oružje koje se aktivira glasom.
Takođe, spominju se i uništenja civilizacija
nečim što podseća na nuklearnu eksploziju.
U Mahabharati
piše da su jednog dana
džinovski gradovi opkolili Zemlju.
Oni u to vreme nisu imali pojam za „svemirski brod“.
Oni kažu „gradovi“.
I čine jasnu razliku
da ovi gradovi nisu bili na nebeskom svodu, ne na nebesima.
I mala vozila su se spustila
iz ovih gradova na nebeskom svodu.
Stari Indijci su ta vozila nazvali vimane.
I iz tih vimana izašli su učitelji.
Nema sumnje da su nas posetili vanzemaljci.
Da li je hinduistička tradicija
priča o poseti vanzemaljaca?
Teoretičari o drevnim astronautima kažu „da“,
i upućuju da je ovim upravljalo
vanzemaljsko biće, koje u hinduizmu znaju kao Gospoda Šivu.
Šiva je Šiva, a naziva se takođe i Mahadeva.
Mahadeva znači „veliki bog“.
Dakle, on je bog bogova.
On naređuje svim bogovima,
a takođe je i najmoćniji bog.
Šiva ima dvostruku ulogu.
Jedna od njegovih uloga je uništavanje.
Druga je stvaranje.
Bez uništavanja, nema ni stvaranja.
Prikaz Šiva utelovljuje
ovu ideju uništavanja i stvaranja.
Šiva se najčešće prikazuje kako drži bubanj po imenu „damaru“,
koji se koristi za stvaranje univerzuma.
Oko vrata mu je kobra spremna za napad.
U jednoj ruci Šiva drži nešto nalik trozupcu,
oružje uništenja po imenu „trišula“,
a u centru njegovog čela nalazi se treće oko.
Šiva je jedini bog kod koga je...
prikazano treće oko.
Ako se treće oko otvori,
iz njega zrači moćno svetlo, vatra,
i sve što vidi, potpuno uništava.
Obično, kada se govori o trećem oku,
povezuje se sa prosvetljenjem.
A sada je tu ovo drugo treće oko,
koje je sposobno da stvarima naprosto anulira postojanje.
Mislim da to nije ista stvar.
Tako se postavlja pitanje: Šta je to bilo?
I šta je bio Šiva?
Šiva se pojavio u veoma ključnom trenutku
kada su dva boga--
Brama, stvaralac i Višnu podržavalac--
diskutovali o tome ko je moćniji.
Iznenada se pojavilo to zaslepljujuće svetlo, stub svetlosti,
izgledajući da nema ni početka niti kraja.
I iz ovog svetla javio se taj glas,
rekavši, „Ja sam najmoćniji.
Ja sam najveći bog koji postoji.“
Šiva je skoro uvek okružen
nekom vrstom kružne strukture sa plamenovima.
Dakle, šta su naši ljudski preci, umetnici, pokušali tu da prikažu?
Da li je on možda bio unutar neke vrste vatrenog broda?
Da li je moguće da je Šiva isti vanzemaljac
koga druge kulture nazivaju drugim imenima.
Enki, Odin, Zevs,
Virakoča, Kvecalkoatl, Kukulkan.
Najraniji vedski tekstovi
bili su prvo napisani pre oko 4 hiljade godina,
ali hinduisti tvrde da su priče starije
stotinama, možda i hiljadama godina,
a prenosile su se usmenim putem
sa jedne generacije na sledeću.
Teoretičari o drevnim astronautima kažu
da je Šiva prvo došao na Zemlju
u vreme pre nego što su postojali savremeni ljudi,
i pre događaja, koji je u biblijskom predanju poznat pod imenom
Veliki potop.
Svaka kultura širom sveta,
koja poseduje neku vrstu drevnih zapisa,
ili usmenog predanja,
uvek govori o nekoj vrsti velikog potopa...
koji je izazvao katastrofalne posledice,
i u konačnom zbrisao
značajan broj bića na Zemlji u jednom jedinom danu.
Ono što mi je ovde interesantno
je da je Šiva bog uništenja.
U hinduističkoj tradiciji, mora da postoji uništenje
da bi postojalo stvaranje.
Da li ovde postoji povezanost?
Tibetanske lame tvrde da nakon potopa,
kada je cela Zemlja bila potopljena,
vode su se postepeno povukle,
čovek je stvorio novu civilizaciju
putem semena koje je čuvao Šiva.
Da li je moguće
da je Šiva bio vanzemaljski posetilac
koji je bio odgovoran i za stvaranje i za uništavanje
prethodne rase Zemljana?
I ako je tako, da li je on to uradio
da bi raščistio put za savremene ljude?
Teoretičari o drevnim astronautima kažu
da se daljnji tragovi mogu naći istraživanjem tajanstvenog hrama
u severnoj Indiji i onoga što možda leži ispod njega.
Jedan od tajanstvenijih aspekata
terena Elore su tuneli.
Tuneli kao ovi
vode do prostranog grada ispod Kailasa hrama.
Aurangabad, Indija.
Na 320 kilometara severoistočno od Mumbaija
nalazi se kompleks hrama izgrađenog od monolita,
koji je poznat pod imenom Elora pećine.
Zasebno postoji 34 mesta za molitvu, koja se prostiru na više od kilometra ipo.
izdubljena su u visokoj litici,
i veruje se da datiraju između 600 i 1000 godine N.E.
Pećina 16, poznata je kao Hram Kailasa,
je veliki hram Bogu Šivi.
Visine tri sprata, dvostruko je viši
nego Partenon u Atini,
i arheolozi veruju da je izdubljen iz planinske padine
počevši s vrha i završavajući se na dnu.
Neki istoričari procenjuju da je za izgradnju hrama
bilo potrebno da se ukloni preko 400 hiljada tona kamena,
ali još neverovatnije je što zvanična arheologija
smatra da je ovaj poduhvat bio ostvaren za samo 18 godina.
Ako su ljudi radili svakog dana tokom tih 18 godina,
12 sati dnevno bez pauza,
oni su trebali da uklone
pet tona kamena
svakog sata.
U stvarnosti, takav poduhvat ni danas još uvek nije moguć
sa savremenom tehnologijom.
Ako se to dogodilo za 18 godina,
vrlo je teško da računate na...
Još jedna zbunjujuća činjenica je da ako su oni uklonili
400 hiljada tona kamena,
oni su taj kamen negde trebali da odbace.
Ali mi ne vidimo nikakav dokaz da u blizini postoji gomila kamenja.
Nije bio upotrebljen za izgradnju nekih drugih hramova
ili nekih drugih građevina.
Gde je nestalo sve to stenje?
Da li su ljudi koji su živeli pre više od hiljadu godina
zaista izgradili Kailasa hram
za samo 18 godina?
I ako je tako, kako to da je sav taj iskopani kamen
jednostavno nestao?
Možda se daljnji tragovi mogu naći istraživanjem
moćnog uređaja opisanog u drevnim Vedama.
Zanimljivo je da postoji uređaj po imenu Baumastra
koji se pominje u drevnim Veda tekstovima.
Ova visoko tehnološka mašina može da brzi buši
kamen i u suštini da ga pretvara u paru.
To bi, u suštini, kamen pretvaralo u vazduh.
Ovaj uređaj se spominje više puta
u drevnim vedama, i koristio se za rudarenje
za dragim kamenjem i metalima.
Da li je možda hram Kailasa bio podignut na taj način?
Da li je moguće da je Baumastra mašina,
opisana u Vedama,
bila zaista tehnološki uređaj
koji je postojao na Zemlji pre više hiljada godina?
Teoretičari o drevnim astronautima kažu „da“,
ali kažu da je bio upotrebljen da se hram Kailasa izgradi
ne sa vrha prema dnu, kako tvrdi zvanična nauka,
već da je građevina izdubljena od dna prema vrhu.
Jedan od tajanstvenijih aspekata
Elora lokacije
su tuneli na tom mestu koji naizgled ne vode nikuda.
Neki od njih skreću pod čudnim uglovima.
Neki idu i do 12 metara u dubinu.
Razlozi za ovo su, uglavnom, nepoznati.
Ovo je jedan od tunela
koji vodi u podzemlje Hrama Kailasa.
Može se videti da su lokalne vlasti
ovo ogradile.
Ali ako se pogleda kroz ovu rupu,
može se videti da ovaj tunel ide vertikalno naniže.
Lokalne vlasti veruju da ovakvi tuneli
vode u prostrani podzemni grad ispod Hrama Kailasa.
Kakva je mogla biti svrha
ovih tunela ispod Kailasa hrama?
I zašto su oni ograđeni od posetilaca?
Poznati engleski spiritualista, Ema Hardinge Briten,
je 1876. godine objavila knjigu Zemlja duhova,
u kojoj ona piše o skrivenim tunelima
ispod Elora pećina
i sastancima tajnog društva mistika
u podzemnom gradu.
Briten govori da je duhovno kontaktirala tajanstvenu osobu
po imenu Kavalijer Lui,
koja se osvedočila u postojanje tajnog društva.
Kavalijer Lui je izjavio da je bio odveden
u Eloru, gde su ga proveli kroz
tajni prolaz u podzemnu odaju.
Podzemna odaja se produžavala u ogromni amfiteatar,
i tamo su se nalazila čudesna metalna prestolja,
koja su bila punjena moćnim galvanskim baterijama,
što su se pružale uvis.
Na ovim prestolima je sedelo
sedam tajanstvenih osoba pod kapuljačama.
Najinteresantnija je bila ona
koja je sedela u centru i govorila,
a opet nije sve vreme bila tu.
Njegovo telo je titralo pojavljujući se i nestajući iz ovog prostora i vremena.
Ali zašto bi prostrane prostorije i tuneli postojali
duboko ispod Kailasa hrama?
Teoretičari o drevnim astronautima misle
da ovo može biti daljnji dokaz da je Gospod Šiva
povezan sa Velikim potopom.
Ta velika poplava,
koja je promenila Zemljin izgled
i prinudila ljude da odu pod zemlju.
Čovek mora da se upita,
da li je ovo neka vrsta drevnog grada,
starog hiljadama godina,
koji je nekada bio neka vrsta baze za vanzemaljce?
I kada se voda povukla,
oni su stvorili ovaj hram iz podzemlja.
Trenutno, arheolozi datiraju hram Kailasa
u vreme između 5. i 10. veka N.E.
Ali nema ničega u hramu
što zaista ukazuje na vremensko poreklo.
I, zapravo, kao mnoge stvari u drevnoj Indiji,
i svuda po svetu,
ovi hramovi mogu biti mnogo stariji
od toga što kaže zvanična arheologija.
Da li je moguće da je ispod Kailasa hrama bio skriven
podzemni grad vanzemaljaca?
I ako je tako, da li bi to bio dokaz da je biće, koje Indijci nazivaju Šiva,
bilo ustvari vanzemaljski posetilac
koji je dao tehnologiju prethodnoj rasi ljudi
a u konačnom ih je i uništio?
Možda se daljnji tragovi mogu naći
proučavanjem svete ikone,
za koju se veruje da poseduje neverovatnu moć.
Kamen Šiva linga
može, zapravo, biti sila neverovatnog razaranja.
Ovde imamo posla sa nekom vrstom kosmičke sile,
koju nismo u potpunosti razumeli
do pronalaska nuklearne fisije.
Sirsi, Indija.
Na 16 kilometara od ovog grada,
u jugozapadnoj državi Karnataka,
u reci Šalmala,
je jedno od najpopularnijih mesta hodočašća,
Sahasralinga.
Skrivene u vodi veći deo godine,
leže kamene skulpture poznate kao Šiva lingami.
Ovi sveti idoli predstavljaju
boga Šivu,
i vidljive su hiljadama hodočasnika jednom godišnje
tokom festivala Maha Šivaratri.
Maha Šivaratri je festival
tokom koga se obožava Šiva zbog svoje veličanstvene prirode.
Maha Šivaratri se obično održava krajem februara
ili početkom marta.
Za vreme ovog meseca,
nivo vode reke Šalmala opadne
tako da se ukažu svi Šiva lingami.
Šiva je oslikan kao Šiva Linga,
vrstom kružnog stuba,
plamenog stuba koji je osa kosmosa.
Svaki Šiva Linga koji se obožava smešten je u joni.
To je posebna osnova,
i to zapravo služi kao pomoćna funkcija.
To je odvodna cev tako da kada se oblije ponudama
preko površine lingama, one se sliju preko svetog tela.
Slike Šiva Linge se nalaze svuda po Jugoistočnoj Aziji,
čak i u delovima Istočne Azije.
U nekom momentu su slike Šive kao lingama
našle svoj put i u Kinu i Japan.
Šiva lingam se prvi put pojavljuje pre 2 hiljade godina,
i još uvek postoji rasprava šta je njegov oblik
trebao prvobitno da predstavlja.
Ali teoretičari o drevnim astronautima misle
da ikona možda predstavlja
neverovatno moćan tehnološki uređaj.
Pariz, Francuska.
1900.
Na Pariskom kongresu Istorije religija,
Svami Vivekananda, naučnik i monah,
kome pripisuju popularizaciju hinduizma na Zapadu,
održao je predavanje na temu značenja Šiva Lingama.
Vekovima, Zapadni naučnici su pretpostavljali
da Šiva Linga ima isključivo seksualno značenje.
Cilindar je muški, falički simbol,
a joni je komplementaran ženski simbol.
Indijski naučnik Svami Vivekananda dolazi te, 1900. godine,
u Pariz da održi važno predavanje
o hinduizmu i simbolizmu.
Tokom tog predavanja, rekao je da Šiva Linga
zapravo simbolički predstavlja dolazak i odlazak
manifestacije božanske Šivine energije.
Predstavlja energiju.
Često je bio pogrešno tumačen na Zapadu
u smislu da je to jednostavno falički simbol Šive,
što nije slučaj.
To je očigledno stub.
„Linga“ znači stub.
Savremeni indijski naučnici su mišljenja
da kamen Šiva Linga
ustvari predstavlja atomsku energiju.
Kada mislimo o moći atomske energije,
kako može biti upotrebljena za dobrobit, ali može biti
izuzetno razorna,
ovo se svakako odnosi na mitologiju Šive,
koji je energija haosa, koji je sila neverovatno dobrog,
ali je takođe i sila neverovatnog razaranja.
Da li je moguće da ovaj simbol Šivine moći
zapravo predstavlja atomsku energiju?
Teoretičari o drevnim astronautima kažu „da“,
i kažu da se dokaz može naći
proučavanjem ovog tajanstvenog oblika
Cilindrični oblik Šiva Linge
je sličan ili skoro identičan savremenom nuklearnom reaktoru.
A žljeb koji okružuje osnovu
predstavlja oblik
u izgradnji odvodnog sistema zagađene vode.
U drevnim vremenima, pa čak i danas,
Indijci sipaju vodu ili mleko na vrh Šiva Linge
tokom obreda.
Takođe, voda se se sipa na vrh nuklearnog reaktora radi hlađenja.
Zanimljivo je da se većina hramova posvećenih Šivi,
uvek nalazi blizu neke vodene površine,
kao što su reke ili jezera, baš kao i nuklearne elektrane.
Stoga, da li je moguće da Šiva Linga
ustvari predstavlja drevnu nuklearnu elektranu?
U priči o Šivi i Šiva Linga,
mi očevidno gledamo neku vrstu sveobuhvatne,
kosmičke moći koju nismo razumeli u potpunosti
sve do 20. veka,
do otkrića nuklearne moći i nuklearne fisije.
Ova otkrića koja prethode savremenom čoveku,
potpuno su promenila našu ideju o drevnoj prošlosti
i povezuju nas sa istinitom istorijom čovečanstva,
sve do vremena pre Potopa.
Da li Šiva Lingam simboliše
vanzemaljsku tehnologiju
koja je postojala na Zemlji pre Velikog potopa?
Da li je to poruka koju
naši preci nama prenose, da je postojalo napredno ljudsko
društvo pre mnogo vremena i da je pretrpelo strašan usud?
Možda se još tragova može naći
proučavanjem teksta starog 4 hiljade godina,
koji opisuje korišćenje elektriciteta.
Sage Agastja slovi za nekog ko je doneo
u Indiju tajnu nauku.
Sage Agastju su poučavali
sami vanzemaljci.
Udžajn, Indija.
1924.
U Gradskoj Kraljevskoj biblioteci su pronađene
izgubljene stranice drevnog sanskrtskog teksta
pod imenom Agastja Samhita.
Iako se ne zna tačna starost ovog teksta,
neki indijski naučnici veruju da bi mogao biti star
više od 4 hiljade godina.
U njemu su sakupljeni radovi Sage Agastjaa,
Šivinog učenika i prvog u nizu hinduističkih svetaca
poznatih pod imenom „sidiji“.
„Sidi“ znači „savršeni“,
ili „ostvareni“.
Ovo su ljudi koji poseduju moći
kao što su smanjivanje, uvećavanje,
let.
Na Šivu se uopšteno gleda kao na vrhunskog sidija,
prvog i izvornog.
Prema hinduističkim tekstovima,
drevni sidiji su upotrebljavali visoko naprednu tehnologiju.
Sidiji su bili majstori stvaranja.
Sidi Bogaru se pripisuje
autorstvo mnogih
čudesnih tehnologija
mnogo pre pojave savremene industrije.
Pripisuje mu se u izume parobrod,
teleskop,
padobran,
lokomotiva,
kao i razni drugi uređaji za letenje.
Sage Agastja je takođe veoma važan za tradiciju sidija.
Kaže se da je on doneo u Indiju tajnu kulturu
i tajnu nauku.
Kada se čitaju legende
o tome kako je Sage Agastja došao do svog znanja,
saznajemo da je on bio poučavan od
strane samih vanzemaljaca.
Dr. Varam R. Kokatnur,
hemičar i strastven istraživač hijeroglifa,
proučavao je izgubljene stranice Agastja Samhite
koje su bile pronađene 1924. godine.
Ono što je našao ga je očaralo do te mere
da je 1927. pročitao prevedene stranice
pre nego Američko društvo hemičara iz Detroita u Mičigenu.
Hemičari su bili začuđeni i
došli su do istog zaključka kao i Dr. Kokatnur:
da taj drevni rukopis daje tačna uputstva
za izradu suvih električnih baterija.
Takva baterija nije pronađena
s naše strane sve do 19. veka.
Kako se onda ona nalazi u Agastja Samhiti--
svetom tekstu gde se nalaze Agastjini lični zapisi?
Ako je Agastja znao kako da napravi bateriju,
kako onda možemo da odbacimo svu drugu čudesnu tehnologiju,
koja se opisuje u tom istom dokumentu?
31. mart 2016,
autor i istraživač Dejvid Čildres
se sastaje sa profesorom fizike Dr. Majklom Deninom,
na Kalifornijskom Univerzitetu, Irvajn,
da bi isprobali vekovima stara uputstva Sage Agastje
za izradu baterije.
Potrebna nam je dobro očišćena bakarna ploča.
U redu, tu je bakarna ploča.
To treba da bude jedan pol naše baterije.
U redu.
Treba nam i glinena posuda.
Odlučili smo da to zamenimo sa
plastičnom, petrijevom posudom.
Cela ta posuda predstavlja izolator naše baterije.
Ove su providne, tako da možemo da gledamo unutra
dok izvodimo naše probe.
Sada nam treba bakarni sulfat.
Ovde imam rastvor bakarnog sulfata.
To je tečnost plave boje.
To govori da se unutra nalazi bakar.
U redu, sada nam je potrebna vlažna piljevina.
Zapravo ćemo započeti sa suvom piljevinom,
a kada dodamo u bateriju bakar sulfat,
piljevina će se navlažiti.
U redu, i treba nam ploča od cinka.
I konačno, ploče srebrnog izgleda,
to su naše cinkane ploče.
To daje drugi pol našoj bateriji.
Dobro, da vidimo onda kako ovo radi.
U redu, počinjemo sa bakarnom pločom.
Kako sam rekao, to stavite na dno.
I onda dodajemo piljevinu.
U redu, a koja je svrha te piljevine?
Jedna od važnih stvari kod baterije
je da obezbedimo da se dva metala ne dodiruju.
Moraju sve vreme da budu razdvojeni da ne bi došlo do kratkog spoja.
Sada ćemo da stavimo cink da vrh.
Sada dodajemo bakarni sulfat.
Čemu on služi?
To je naš elektrolitski rastvor.
To je ključni sastojak baterije.
Uzrokuje hemijsku reakciju koja oduzima elektrone
jednog metala i dozvoljava im da se prenose na drugi metal,
i to daje struju i samu bateriju.
Sada ćemo da proverimo putem voltmetra
da bismo videli koji napon
daje ova baterija.
Kako vidimo, dobija se 1 volt na voltmetru.
I naša baterija ustvari radi.
Neverovatno, to zaista dokazuje ovaj drevni tekst.
I šta može da se uradi sa jednim voltom?
Pa sa jednim voltom
i samostalnom baterijom kao ova,
je zanimljivo da imate dovoljno energije
da možete podići osobu, tešku na primer 200 kilograma,
na visinu od 10 metara, ako imate odgovarajuću opremu
na koju ćete ovu bateriju spojiti.
Neverovatno.
Baterija sa dovoljno snage
da podigne osobu sa zemlje?
Da li bi tehnologija koja je opisana kod Sage Agastjaa
mogla biti u vezi sa lebdećim prestolima
koji navodno postoje u odaji
ispod Kailasa hrama?
Da li je daljnji dokaz naprednog društva
koje se uzdiglo pre više hiljada godina,
u vremenu dok su vanzemaljci
živeli sa ljudima?
Ali ako je tako, šta se dogodilo Šivi
i uređajima koje je doneo na Zemlju?
Teoretičari o drevnim astronautima kažu
da odgovori možda leže skriveni visoko na planinskom vrhu Himalaja
koji je zabranjen za alpiniste.
Skoro svaki hodočasnik koji ide na
planinu Kailaš govori o neuobičajenim iskustvima.
Da li je moguće da je Kailaš neka vrsta
vanzemaljske baze unutar planine?
Tibetanski Himalaji.
U ovoj pustošnoj oblasti sveta
nalazi se planina sveta milijardama ljudi,
izdvojeni vrh Kailaš.
Kailaš je izvanredan vrh Zapadnog Tibeta.
Uzdiže se 6.700 metara prilično uspravno.
Sa jedne strane je ponešto koničnog oblika,
a sa druge više kao piramida.
Tu su izvori četiri velike svetske religije:
hinduizma, budizma, đainizma i taoizma.
Kailaš je, kako se veruje, bio
Šivin dom.
Pretpostavlja se da je obitavao na vrhu planine.
Zbog toga je ona sveta.
Dr. Ernst Maldašev,
istaknuti ruski, očni hirurg, vodio je 21 ekspediciju
istražujući neke od najudaljenijih oblasti na planeti.
Na planin Kailaš je 1999. godine proveo čitav mesec
proučavajući njenu građu.
Ono što je pronašao ga je navelo da postavi kontroverznu teoriju,
koja kaže da je Kailaš možda više
nego samo mitološki Šivin dom.
Dr. Ernst Maldašev je vodio ekspediciju
ruskih naučnika na planinu Kailaš.
Opazio je da njen vrh veoma podseća
na piramidu kakvu bi čovek izgradio, i počeo je da razvija teoriju
da, ustvari, vrh Kailaša nije prirodan nego su ga ljudi izgradili,
a možda i vanzemaljci,
da bude Šivin dom.
To je ogromna piramida,
Najveća piramida na svetu.
Ona je, zapravo, veoma slična stepenastoj piramida.
Da li Kailaš zaista
ima u sebi veštačku strukturu koja je Šivin dom?
Prema svim religijama koje poštuju ovu planinu,
hodanje po njenim padinama je strašan greh,
i tvrdi se da su mnogi koji su se usudili da prekrše zabranu
umrli.
Kada se tome doda činjenica da Kina zabranjuje
penjanje na planinu Kailaš,
istraživanje vrha je praktično nemoguće.
Zanimljivo je da mnogi koji posete planinu
pričaju o čudnim dešavanjima.
Skoro svaki hodočasnik koji ode na Kailaš
govori o neobičnim iskustvima na svom putu.
Mnogi ljudi su izvestili o ubrzanom starenju ako se zadrže u toj oblasti.
Nokti rastu brže, kosa raste brže.
Hodočasnici idu na Kailaš
da bi upili energiju planine.
Šta sam lično osetio blizu Kailaša?
Osetio sam neku energiju.
Obično ne osećam energiju.
Ne posedujem psihičke moći, ali sam ovo osetio.
Da li je moguće da tamo zaista
postoji neka energija koja zrači iz Kailaša?
Teoretičari o drevnim astronautima kažu „da“,
i upućuju na to da, imajući u vidu čudne anomalije
i legende koje opominju da se ne penje na vrh,
Kailaš je možda radioaktivan.
Oni ukazuju, kao na dodatni dokaz, na crtež
koji je otkriven u pećinama Mogao Zapadne Kine,
skoro hiljadu kilometara severno od Kailaša.
Između 500. godine P.N.E. i 1500. N.E,
budisti su sakrili preko 50 hiljada rukopisa
sistem pećina Mogao.
Ovo je bilo nepoznato sve dok Aurel Štajn,
britanski istraživač mađarskog porekla, nije tamo došao 1907. godine
i otkrio pećinu.
Među rukopisima se nalazio skriven neverovatan dijagram.
Manuskript datira iz 2. veka,
i govori o planini Meru, pristupu svemiru,
ili stepeništu ka nebu u budističkoj i hinduističkoj tradiciji.
Planina Meru se jasno prepoznaje
kao predstava planine Kailaš.
U dijagramu je zanimljivo
to što izgleda kao visoko tehnološki.
Teoretičari o drevnim astronautima
misle da je ovaj dijagram neverovatno sličan
savremenom akceleratoru čestica,
tipa koji se koristi za pogon nuklearnog reaktora.
Neki kažu da je neposredno pre
Potopa, udaljeni planinski vrh
bio idealno mesto za vanzemaljce da odlože
svoju nuklearnu tehnologiju,
slično kao što se danas planina Juka u Nevadi
koristi za skladištenje nuklearnog otpada.
Da li je moguće da je Kailaš na Tibetu
neka vrsta šuplje planine,
izdubljene pre više hiljada godina,
što su možda uradili vanzemaljci,
i da li je u potpunosti zatrovana radijacijom?
Da li Kailaš sadrži
krunski materijalni dokaz
prethodne napredne civilizacije na Zemlji?
Takve sa nuklearnim moćima,
koje su im dali vanzemaljci
prikazani u obliku indijskih bogova?
Teoretičari o drevnim astronautima
upućuju na to da se istina o našoj prošlosti
može otkriti bližim razmatranjem Šive
i šta on zaista predstavlja.
5. avgust 1927.
Ruski filosof,
dobitnik Nobelove nagrade za mir, Nikolas Rerih,
je istraživao himalajske planine kada je primetio
ogroman oval kako se kreće velikom brzinom
i sija kao sunce.
Menjao je putanju leta od juga prema jugozapadu,
i nestao na nebu.
Mnogo ovakvih NLO viđenja dogodilo se indijskim hodočasnicima...
koji se kreću prema Kailašu.
Oni takođe izveštavaju o NLO-ima u oko planine Kailaš,
a nekada se čini da idu ravno u planinu.
Neki ljudi čak tvrde da tu postoji podzemna NLO baza,
jer je bilo izveštaja o NLO-ima kako dolaze s neba
i nestaju kod nivoa tla.
Ako je Kailaš jednom bio radioaktivan,
kako misle neki teoretičari o drevnim astronautima,
da li prisustvo NLO-a u ovoj oblasti može da znači
da je sada bezbedno da joj se priđe?
Ili možda još uvek sadrži tehnologiju u radu
koju vanzemaljci nastavljaju da koriste i u današnjem vremenu?
Neki teoretičari o drevnim astronautima kažu da se odgovor
možda može naći ponovnim ispitivanjem Šive,
i mogućnošću da on nije samo donosilac energije,
već je energija sam po sebi.
Kada je Robert J. Openhajmer, otac atomske bombe,
video prvu atomsku eksploziju
na poligonu Triniti,
citirao je jedan navod iz Bhagavad Gite.
„I postah smrt, uništitelj svetova.“
To je titula Šive.
Možda bi trebalo da oslušnemo i pogledamo ove priče
sa novog gledišta.
O čemu se radi u tom opisu?
Da li je možda Šiva neka vrsta energije?
Da li je moguće da je Šiva
predstava nekog neverovatnog, kataklizmičkog događaja
koji se desio pre više hiljada godina?
Teoretičari o drevnim astronautima kažu „da“, ali takođe insistiraju
na tome da neka nova demonstracija Šivinih razornih moći
nije samo moguća, već neizbežna.
Bližimo se
početku nove budućnosti za čovečanstvo.
U nekom smislu, to je kraj jedne epohe
i okretanje nove stranice.
Iako je Šivina funkcija da uništava,
i data mu je takva titula,
bog uništenja, u isto vreme
on samo stvaranje čini mogućim.
I tako, razaranje je deo stvaranja.
Vanzemaljci će se vratiti,
i to će biti najneverovatnije poglavlje ljudske istorije.
Da li je zaista Šiva samo
mitski, hinduistički bog?
On, koji je ponudio ranim ljudima način da se opiše
neki neverovatno razoran događaj?
Ili je on nešto više?
Nešto vanzemaljsko po poreklu?
Možda odgovor ne leži u slikama
izrezbarenih zidova hrama,
niti u rečima zapisanim u svetim spisima,
već u neverovatnoj moći energije
i uvećanoj moći čovečanstva da je koristi,
dok idemo svojim putem, u povratku zvezdama.
Prevod sa engleskog na srpski: GalQuest TITLOVE OBEZBEDILI A+E NETWORKS